benxh/qysh-me-shqip-scrape-dataset huggingface dataset:
Qysh me i ditë simptomat e mungesës së zinkut?


				
			Zinku, përveç hekurit, është minerali më i pranishëm në organizmin e njeriut. Mirëpo me i ditë simptomat e mungesës së zinkut? Zinku ndikon në lëkurë, flokë dhe thonj, ndërsa luan rol të rëndësishëm edhe në libido dhe funksionimin e sistemit imunitar. 
Shumë njerëz përballen me mungesë të zinkut, ku sipas Organizatës Botërore të Shëndetësisë një e treta e njerëzve vuan nga mungesa e këtij minerali në organizëm. Kjo më së shumti godet personat vegjetarianë. Zinku është i pranishëm më së shumti në mishin e kuq.
Studimi i publikuar në revistën “Nutrients\” tregon se femrat që hanë më pak se 40 gramë të mishit të kuq në ditë rrezikohen katër herë më shumë që të kenë mungesë të zinkut, krahasuar me ata që konsumojnë 70 gramë mish në ditë.Mungesa e zinkut ndikon në dobësimin e sistemit imunitar, lodhje, libido të ulët dhe ngadalësim të shërimit të plagëve.
Simptomat e mungesës së zinkut janë:  

Rënia e flokëve

Thonjtë e egër me njolla të bardha

Nuk i keni dhëmbët e bardhë

Shpesh jeni të prekur nga herpesi

Probleme me lëkurën

Për të mos krijuar mungesë zinku në trup, duhet të konsumojmë ushqime që e përmbajnë me tepri atë. Ne, po ju tregojmë disa prej tyre: 
Peshqit dhe frutat e detit
Sidomos gaforret (të pasur me fosfor, selen, kalium dhe natrium), duhen konsumuar të freskëta dhe të gatuhen për pak minuta, në mënyrë që të mos i ndryshohen vetitë ushqyese.
Djathi
Duhet të konsumohet me moderim, por është një burim i mirë i proteinave, vitaminave, yndyrnave dhe mineraleve të tjera. Gjithashtu, ka një vlerë të lartë ushqyese.-Gruri: përveç zinkut përmban sasi të mëdha të proteinave, lipideve, vitaminave, fosfor, kalium dhe kalcium. Në grurë janë të pranishme gjithashtu fibra, që ngadalësojnë thithjen e karbohidrateve dhe sheqer, duke e zvogëluar formimin e lipideve-Maja birre: Në 100 gr maja ka mbi 10 mg të zinkut. Përveç kësaj, ajo është e pasur gjithashtu  me vitamina të grupit B, vitaminë E dhe H dhe lipoproteina, fosfor, por ka edhe kalium, magnez, kalcium, selen, hekur dhe mangan.
Arrat:
 Të konsumosh 3 ose 4 në ditë, do të thotë që e ke furnizuar mirë trupin me zink dhe me oligoelementë të tjerë.
Thjerrëzat: 
Janë të pasura me fibra, minerale, vitamina, antioksidantë dhe ndihmojnë kujtesën, sistemin nervor dhe janë një antidepresant natyror.
Veza:
 Në mënyrë të veçantë, e verdha e vezës është një burim i vlefshëm i zinkut, fosforit, hekurit dhe vitaminave A, B1, D.
Ja disa këshilla të thjesht se qysh me organizu dollapin tuaj?


				
			A dini si me organizu dollapin? E pranojme apo jo, shumicës prej nesh, me shpesh se sa jo rrobat na përfundojnë në një karrike në dhomë. Në pritje që të lahen. Numri  i tyre në karrike vjen e shtohet çdo ditë. Dollapi na bëhet lëmsh. Mirëpo, si mund ta evitojmë këtë? 
Ja disa këshilla të thjesht se qysh me organizu dollapin tuaj:
Hudhni rrobat që s’i përdorni më
Me siguri edhe dollapi juaj ka rroba që nuk i keni veshur qe dy vite. Largimi i rrobave që më s’i veshim është një proces i vështirë. Mirëpo është i domosdoshëm nëse duam një dollap të organizuar mirë. Prandaj këtë gjë bëjeni të parën. Largoni nga dollapi të gjitha rrobat që s’i veshni më. Kështu do ta reduktoni dukshëm numrin e tyre dhe organizimi do të jetë më i lehtë.
Gjeni një mënyrë që të varni sa më shumë rroba
Dollapat që kanë shumë hapësirë për varjen e rrobave ja u lehtësojnë jeten. Prandaj kujdesni që të varni sa më shumë rroba që mundeni. Kësisoj ato duhet t’i pastroni dhe hekurosni paraprakisht. Një punë jo ë lehtë por kur të vijë koha t’i përdorni do të jenë gati. Kështu do t’i jeni mirënjohës vetës!
Organizoni rrobat sipas ngjyrave
Nëse i varni ose palosni rrobat sipas ngjyrave do ta keni shumë më të lehtë t’i gjeni në dollap. Mund të filloni nga ngjyra e zezë për të vazhduar pastaj me gjithë ngjyrat dhe nuancat e tjera. Kujdesuni që t’i shihni të gjitha rrobat edhe pasi t’i palosni. Kjo do të ja u lehtësojë gjetjen e tyre për përdorim.
Organizoni në kuti të vogla sendet e imta
Përdorni kuti të vogla për të organizuar sendet e imta të garderobës tuaj. Edhe organizimi i këtyre të fundit ndonjëherë është problem. Mirëpo nëse i ndani ato në grupe dhe i fusni në kuti më të vogla atëhere ato nuk do të përzihen me të tjerat dhe gjetja e tyre do të jetë shumë më e lehtë për ju.
Qysh me përgaditë krofne?


				
			Përbërësit:

200 ml qumësht
200 mll ujë
1 lugë majë buke
2 lugë sheqer
1 sheqer vanillë
2 lugë vaj
4 të verdha veze
700 gram miell.


Vendosen në një enë të thellë qumështi, uji, maja e bukës dhe pak kripë.
Përzihen dhe gradualisht shtohen përbërësit e tjerë derisa të gatuhet një brumë i butë.
Pasi të jetë gatuar brumi shtrihet në tavolinë me miell.
E lëjmë brumin në trashësi 0.5 mm dhe i nxjerrim format me gotë.
Lihet brumi në tavolinë derisa të nxehet vaji.
Fërgohen derisa të skuqen.
Mbi shtohet sheqer pluhur dhe sheqer vanillë.
Qysh me votu nga Diaspora?


				
			Më 14 shkurt 2021 do të mbahen Zgjedhjet e parakohshme për Kuvendin e Republikës së Kosovës. Mirëpo qysh me votu nga Diaspora? Si shtetas i Republikës së Kosovës ju keni të drejtë të  votoni. Mirëpo këtë mund ta bëni vetëm nëse jeni regjistruar si votues nga Diaspora.
Pasi të pranoni konfirmimin se aplikacioni juaj për regjistrim për të votuar përmes postës është aprovuar, ju duhet të përgatitni pakon me fletëvotime dhe të dërgoni atë me postë brenda afateve të caktuara. Për të dërguar pakon, ndiqni hapat në vijim:
Hapi 1 – Shkarko fletëvotimin
Nga faqja zyrtare e KQZ-së ju duhet të sharkoni fletëvotimin të cilin duhet ta printoni. Klikoni këtu.
Hapi 2 – Plotëso fletëvotimin
Sigurohuni që shenja të jetë brenda kutisë së subjektit që zgjedhni, në mënyrë që vota juaj të jetë e vlefshme.
Hapi 3 – Vendos fletëvotimin në zarfin e pashënuar
Fletëvotimin e plotësuar vendosni në një zarf, i cili nuk duhet të ketë asnjë shënim.
Hapi 4 – Pastaj vendoseni në zarfin përfundimtar
Vendos zarfin e pashënuar në zarfin që përmbanë adresën e KQZ-së. Vendosni zarfin e pashënuar në një zarf që duhet të përmbajë  adresën e KQZ-së. Përveq zarfit të pashënuar, në zarf vendosni edhe një  kopje të dokumentit tuaj valid të identifikimit. 
Zarfat e pranuara brenda afatit nga votuesit e regjistruar për votim përmes postës fillimisht verifikohen nga KQZ. Pasi të verifikohen, përcjellën në Qendër të Numrimit dhe Rezultateve. Në QNR dërgohen vetëm zarfet e pashënuara, që përmbajën fletëvotimin ose fletëvotimet mbrenda. Në këtë mënyrë, kur hapen zarfat e pashënuara, nuk mund të identifikohen votuesit që kanë dërguar ato fletëvotime, dhe kështu mbrohet fshehtësia e votës së personave që votojnë përmes postës.   
Hapi 5 – Dërgoni zarfin me postë brenda afatit
Adresa: 
Komisioni Qendror i Zgjedhjeve
Votimi Përmes Postës
Posta 6, kutia postare 351
10000 Prishtinë
Republika e Kosovës
Këshilla për ju si votues nga Diaspora
Nëse jeni disa anëtarë të një famlijeje me drejt vote mos vendosni më shumë se 5 fletëvotime në një zarf.  Mirëpo deri në 5 vota njëherësh mund t’i vendosni lirisht. Secili veçmas futeni fletëvotimin në një zarf. Pastaj në një zarf tjetër futeni kopjen e një dokumenti identifikimi, si dhe zarfin e flëtëvotimit. Në fund, në një zarf të madh mund t’i fusni gjithë zarfat e famlijes tuaj. Në mënyrë që vota juaja të arrijë në kohë dërgoni zarfin sa më shpejt, ose me postë urgjente.
Qysh me instalu nje karte grafike te re ne PC-ne tuaj?


				
			Instalimi i një karte grafike të re, më të fuqishme mund të sjellë një ndryshim të jashtëzakonshëm për një PC. 

Sidomos kur bëhet fjalë për lojëra. Dhe duke qënë se nuk jeni duke rindërtuar nga fillimi një PC, kjo nuk është një detyrë jashtëzakonisht e komplikuar. 
Sidoqoftë, mund të duket disi shqetësuese për këdo që nuk ka hapur PC-në më parë. Shkurtimisht po ju përmbledhim dhe po ju ilustrojmë se si duhet të veproni.
Përgatitja e PC-it tuaj për GPU-në e re
Para se të instaloni një kartë grafike të re duhet të siguroheni që driverat e vjetër të kartës që po zëvendësoni janë çinstaluar. Nëse jeni duke instaluar një GPU të re dhe nuk keni tashmë një kartë të dedikuar, mund ta kaloni këtë pjesë.
Hapat e Instalimit
Fikni kompjuterin.
Fikni ndezësin në pjesën e pasme të PC-së për të fikur furnizimin e PSU-së.
Nxirrni panelin anësor (zakonisht mbahet nga dy vida në pjesën e pasme).
Nëse nuk e keni të instaluar GPU-në, kaloni te Hapi 7.
Hiqni vidhat që mbajnë GPU-në në pjesën e pasme.
Shkyçni kapësen mbajtëse të PCI-së.
Hiqni GPU-në duke tërhequr jashtë lehtasi kartën.
Lëreni pezull GPU-në e re mbi kapësen e PCI-së.
Shtypni poshtë GPU-në për të rrëshqitur lidhësin në pjesën e hapur
Sigurohuni që kyçja të bëhet sakt që të vendoset në vend. Kur ta kyçni do bëj një tingull kërrcitës.
Vidhosni pjesën e pasme për të siguruar kartën në shasi.
Rilidhni kabllot përkatëse të PSU-së.
Rilishni panelin anësor.
Qysh me përgatit mish viçi me makarona dhe perime?


				
			Mish viçi me makarona mund të jenë një miks i çuditshëm, por shumë i shijshëm për t’u ngrënë. Ja cila është receta e këtij kombinimi unik.
Përbërësit për mish viçi me makarona

4 racione mish viçi,
500 gr makarona elb,
4 lgj vaj ulliri,
1 kokërr qepë,
2 thelpinj hudhër,
1 karotë,
3-4 domate,
1 lugë sheqer
1 koncentrat pule
1 gotë verë të bardhë
Kripë, piper
100 gr djathë të verdhë

Përgatitja:
Në një tenxhere me 3 lugë vaj ulliri kaurdisim mishin e qingjit të spërkatur me kripë. E kaurdisim nga të gjitha anët dhe më pas e shuajmë me verë të bardhë, transmeton BallkanWeb. Sapo alkooli i verës të avullojë shtojmë një qepë të grirë imët, karrotën të prerë në kubikë të vegjël dhe domaten të grirë në rende, nëse dëshrioni shtojini edhe pak hudhër e rozmarinë, këto të fundit janë opsionale.
I trazojmë mirë përbërësit e i rregullojmë me pak sheqer, kripë dhe piper dhe më pas shtojmë buljon me koncentrat pule. Koncentratin e pulës mund edhe të mos e shtoni, pasiqë boll ka shije vet lëngu nga mishi i viçit. Megjithatë, varet gjithmonë nga shija dhe preferneca juaj. Ulim temperaturën e sobës dhe e lemë gatimin të ziejë për rreth 40 minuta në temperaturë të ulët. Pasi të jetë bërë gati gjithcka, shtoni makaronat që të ziejnë me lëngun e shijshëm. Më pas shërbejeni të ngrohtë dhe shoqërojeni nëse dëshironi me një gotë vere të kuqe. Nëse shtoni edhe një sallatë në tavolinën tuaj kombinimi do jëtë perfekt. Ju bëftë mirë!
Qysh me përgaditë snikers dietal?


				
			Përbërësit:

2 gota drithëra
2 lugë xhem
1 gotë gjalpë
2 lugë gjelle kokos
1 gotë rrushë të thatë

Drithërat përzihen me rrushin e thatë, e pastaj shtohen edhe përbërësit e tjerë. Glazurën pasi ta përzieni mirë e vendosni tek letra e pjekjes dhe vendoset në furrë për pjekje rreth 10-15 minuta, ndërkohë që hapet dera e furrës dhe përzihet glazura. Pas pjekjes snikersat shtëpiak I lini të ftohen dhe mund ti konsumoni për një kohë të gjatë.
Qysh me trajtu të djegurën me përbërës natyral?


				
			Numri i përbërësve natyral që ndihmojnë në djegie është mjaftë i madh, por këto janë disa nga të cilat kanë qenë më efektive.
Uji i ftohtë
Uji i ftohtë në vendin e djegur është pjesa më e rëndësishme e aplikimit të ndihmës së parë. Qëllimi, pra është që vendi i djegur të ftohet. Por, assesi mos përdorni akull sepse vetëm do t’i përkeqësoni gjërat. Në ujin që rrjedh e vendosni pjesën e djegur dhe e lini ujin që të rrjedhë për rreth gjysmë ore. Kjo procedurë është e një rëndësie të madhe, në mënyrë që mjetet tjera të munden t’i shërojnë më shpejt dhe – mirë vendet e djegura.
Qumështi
I zhytni dy pjesë të pëlhurës së pastër në ujë të ftohtë. Njërën e nxirrni dhe e vendosni në vendin e djegur, e lini që të ndikojë 15 minuta, më pas atë pjesë e hiqni dhe sërish e vendosni në qumësht, ndërsa e nxirrni tjetrën dhe e vendosni në vendin e djegur. Edhe atë e hiqni pas 15 minutave. Procedurën duhet ta përsëritni gjatë një ore. Qumështi konsiderohet si ilaç shumë efikas shtëpiak kundër djegieve.
Lëngu i qepës
Është veçanërisht i popullarizuar në mesin e kuzhinierëve profesionalë, të cilët duke përgatitur ushqime shpesh përballen me djegie. Ata vetëm e nxjerrin lëngun e një gjysme të qepës dhe e qesin në vendin e djegur. Për rezultate më të mira, këshillohet përdorimi i qepës së sapo prerë dhe që lëngu të vendoset shpejt në vendin e djegur, sepse, nëse qëndron disa minuta në ajër, i humb disa prej karakteristikave shëruese.
Të bardhët e vezës
Bëhet fjalë ndoshta për mjetin më të fuqishëm shtëpiak kundër djegieve, sepse zbut dhembjen, bën që vendi i djegur të shërohet më shpejt, parandalon krijimin e flluskave. Lyejeni vendin e djegur me të bardhë të vezës dhe dhembja do të zbutet shpejt ndërsa do të zhduket deri sa të bardhët e vezës në lëkurë është në gjendje të lëngët. Për këtë arsye, vendin e djegur lyejeni vazhdimisht me të bardhë të freskët të vezës.
Jogurti
Bëhet fjalë ndoshta për mjetin më të njohur kundër djegieve. Shpesh e përdorin personat që digjen në diell, por mund ta vendosni edhe në pjesët e lëkurës që i keni djegur gjatë përgatitjes së ushqimit. Në vendin e djegur qitni shumë jogurt dhe dhembja do të zhduket shpejt. Le të thahet në lëkurë së paku për 15 minuta, e më pas e shpëlani.
Qysh me pasë flokë të shëndetshëm?


				
			Çdo kujt i pëlqen të marr komplimente nga të tjerët, por vajzat seç i kanë pikë të dobët flokët dhe lumturohen dyfish më shumë kur marrin komplimente rreth dukjes së tyre.
Përveç që të duken bukur flokët dhe të jenë të rregulluara duhet të kujdeseni që ato të jenë edhe të shëndetshme në mënyrë që të reflektojnë më bukur në sytë e të tjerëve.
Këshillat që i jep magazina e Swarovskit:

Flini në një jastëk që është i mbështjell me çarçafë të satenit
Mos i lani çdo ditë
Vaj natyral i arrës është një mundësi që ndihmon flokët
Krihni para se t`i pastroni
Preni majat rregullisht
Përdorni sprej të flokëve
Qysh me negociu me shefin tuaj?


				
			Qysh me negociu me shefin tuaj? Hapi i parë është të planifikoni gjërat që dëshironi ti thoni, dhe si duhet ti thoni.
Praktikojeni këtë shpesh, dhe fundi fundit ju nuk duhet të tingëlloni arrogant gjatë kohës që flisni me shefin tuaj për rritje rroge, apo ndonjë problem tjetër. Sa më shumë të praktikoni tonin dhe fjalët tuaja, aq më shumë keni shansa që të ju thonë po.
Filloni me kërkesat me prioritet të ulët. Nuk është ide e mirë të filloni me kërkesat e mëdha, dhe të përfundoni me kërkesat e vogla gjatë kohës që negocioni. Në vend të kësaj, filloni me kërkesat e vogla.
Theksoni gjërat pozitive. Kjo zakonisht nuk është kohë për modesti. Ju duhet të tregoni gjërat që keni arritur dhe aftësirë që keni, për të bërë të ditur se pse ju e meritoni atë që kërkoni.
Qysh me i ditë mungesat nutricionale tek fëmijët autik?


				
			Autizmi është një sëmundje që prek aftësitë e personit për të komunikuar me të tjerët; karakterizohet me mungesë të interesit për botën për rreth dhe paaftësi për aktivitete shoqërore.
Studiuesit nuk e dinë shkakun e kësaj sëmundjeje, por ata dyshojnë se faktorë gjenetikë dhe të mjedisit mund të ndikojnë.
Mungesat nutricionale (të ushqimit) tek fëmijët autik:
Ushqyeshmëria e dobët
Fëmijët autist kanë një ushqyeshmëri tejet të dobët. Ata shpesh krijojnë varshmëri në një lloj të vetëm të ushqimit, zakonisht në karbohidrate dhe në këtë mënyrë kufizojnë dietën e tyre.
Kjo mënyrë e ushqimit, atyre nuk u jep vitaminat dhe mineralet e nevojshme për funksionimin normal të organizmit. Mungesë më e shpeshtë vërehet te mineralet, si zinku, seleni, magnezi, molibdeni, mangani, vanadiumi, kromi, por edhe vitaminat C, B6, B12, A, E, hekur dhe niacin.
Sistemi i tretjes tejet i dobët
Këta fëmijë kanë një sistem të tretjes tejet të çrregulluar dhe të dobët.
Mukoza mbrojtëse e traktit gastrointestinal është dobët e formësuar dhe për këtë sistemi i tretjes nuk mund të ballafaqohet me disa përbërës në ushqim, ndër më të shpeshtit janë gluteni që gjendet në grurë, kaseina në qumësht dhe disa proteina e karbohidrate tjera.
Gjatë kësaj mostretjeje të ushqimeve, mbesin disa fragmente, copa të mëdha të ushqimit të patretura, të cilat lehtë e kalojnë këtë mukozë të dobët dhe dalin në epitel.
Prandaj, këta fëmijë shpesh mund të vuajnë nga problemet e tretjes, siç janë: kapsllëku, diarreja, problemet me stomak, gazra, etj.
Gjithashtu, këta fëmijë kanë çrregullim të florës intestinale, rritje të baktereve të këqija dhe ulje e atyre të mira (dysbiosys) që rezulton me paraqitjen e infeksioneve të shumta dhe imunitet të komprometuar.
Mosfunksionimi i procesit të detoksikimit të mëlçisë
Thuajse 100% e fëmijëve me autizëm kanë mosfunksionim të plotë të procesit të detoksikimit të mëlçisë.
Kjo i bën tejet të ndjeshëm në helmim me metale të rënda. Pastaj, këta fëmijë kanë prezencë të madhe të radikaleve të lira (molekulave të dëmshme) në organizëm, sepse procesi oksidues nuk funksionon.
Oksidimi është proces biokimik që i lufton molekulat e dëmshme. Prandaj këtu vjen në shprehje domosdoshmëria që këta fëmijë gjithsesi si pjesë e trajtimit të tyre të marrin një formulë antioksduese.
Sasia e ulët e acideve yndyrore
Vajrat Omega 3 janë molekula natyrale që gjenden në mënyrë më të koncentruar në peshk, fara liri, etj. Fatkeqësisht dieta perëndimore (mënyra e ushqimit të cilën ne e kemi sot) është tejet e varfër me Omega 3.
Hulumtimet e shumta që janë bërë në vendet e zhvilluara kanë ardhur në përfundim se mungesa e këtyre vajrave lidhet ngushtë me paraqitjen e shumë sëmundjeve psikiatrike, siç janë çrregullimi bipolar, depresioni, madje edhe lidhshmëri me paraqitjen e autizmit.
Meshkujt janë më të atakuar se femrat, prandaj meshkujt kanë kërkesa më të mëdha për Omega 3.
Qysh me parandalu shfaqjen e rrudhave?


				
			Vaji i arganit është një produkt organik që nxirret nga bërthamat e pemës së arganit, e cila gjendet në Marok. Është një lloj vaji mjaft i pasur me lëndë ushqyese dhe i dobishëm duke përfshirë acidet yndyrore dhe vitaminën E. Vetitë e tij janë të jashtëzakonshme për lëkurën dhe flokun, por sidomos për sytë.

Vaji i arganit është një prej produkteve më të rekomanduara të kozmetikës vitet e fundit, por sidomos për reduktimin e rrudhave të surit.
Janë të panumërta të mirat që vijnë prej tij për ushqimin dhe shkëlqimin e lëkurës.
Ky krem gjatë ditës, përdoret si krem hidratant dhe si bazë make up-i para çdo lloj kremi tjetër që mund të përdorësh në lëkurë.
Vaji i arganit jo vetëm që vepron si një hidratues efektiv, por gjithashtu i dhuron lëkurës një shkëlqim rinor dhe pakëson dukjen e rrudhave.
Efekti i tij antioksidant e bën produktin ideal kundra plakjes.
Ai rikthen elasticitetin e lëkurës dhe e lë atë më të shëndetshme dhe të butë.
Gjatë natës, para se të flesh përdore si serum poshtë rrathëve të syve.
Masazhoje me kujdes me mollëza duke bërë lëvizje rrethore edhe në qepalla për disa sekonda dhe mbaje ashtu gjatë gjithë natës.
Qysh me përgatitë puding të shëndetshëm me fara chia?


				
			A keni provuar ndonjëherë puding të shëndetshëm nga farat chia dhe manaferrat? Kjo është receta që ju duhet nëse po kërkoni një ëmbëlësirë të shëndetshme. Gjë që është e rrallë. Kjo ëmbëlsirë e cila përgatitet për vetëm dhjetë minuta. Ky puding bëhet në çast, por është i shkëlqyeshëm për kafjall apo si mesracion i ëmbël. Përbërësit për puding të shëndetshëm nga farat chia dhe manaferrat?
Për puding nga farat chia:

1 filxhan qumësht kokosi;
1 filxhan qumësht orizi;
6 lugë fara chia;
2 lugë shurup panje apo mjaltë.

Për xhem të freskët nga manaferrat:

2 filxhanë manaferra;
2 lugë fara chia;
1 lugë e vogël ekstrakt vaniljeje.

Përgatitja
Së pari në një tepsi përzieni qumështin e kokosit dhe të orizit. Aty shtoni gjashtë lugë fara chia dhe shurupin e panjës apo mjaltin. Pastaj përzieni, lini të qëndrojnë 10 minuta dhe sërish përzieni. Mbuloni me kapak dhe fusni në frigorifer gjatë natës. Në ndërkohë shtypni manaferrat mirë e mirë. Pastaj shtoni dy lugë fara chia dhe ekstraktin e vaniljes. Mbuloni me kapak dhe lini në frigorifer gjatë natës. Të nesërmen, qitni në gota dekorative – në shtresa sipas dëshirës – dhe shërbeni. Për shkak të përbërsve që ka, kjo recetë patjetër se është e shëndetshme dhe e pasur me vitamina. Prandaj mos hezitoni ta përgatisni!
Qysh me përgaditë pitalka ramazani?


				
			Përbërësit:

500 gram miell
300 ml ujë
1 lugë majë buke
kripë
djathë.

Përgaditet brumi me ujë të ngrohtë, miell , majë dhe kripë. Përzihet brumi dhe vendoset në vend të ngrohtë që të dyfishohet, përafërsisht 1 orë. Nga brumi i përgaditur shtohet më lugë në tavolinë të përmillur, dhe ngjeshen kuleqët sa të mos ngjitet brumi për duar. Tëhollohen dhe vendosen në tepsi të lyer me yndyrë. Mbulohen, dhe qëndrojnë në vend të ngrohtë edhe 20 minuta tjerë. Vezët tunden, shtohet djath i troshitur dhe mëlmesa sipas dëshirës. Hapen në mes pak pitalkat dhe shtohet pak nnga masa e djathit. Shtohet susam apo fara të zeza dhe futen në temperaturë të nxehtë për tu pjekur për 15 minuta. Shërbehen të nxehta.
Qysh me përgatit krofne jogurti sipas recetës tradicionale?


				
			Krofne jogurti – recetë e pagabueshme për t\’ju falur shijen më të mirë të mundshme të krofneve. Shoqërojini me mbushje me recel ose nutella. Janë super fantastike. 
Përbërësit për krofne jogurti:

3 vezë,
1 gotë kos ose jogurt,
14 lugë miell,
1 qeskë pluhur paste,
vaj për fërgim,
sheqer pluhur.

Përgatitja:
Përziejmë tharmin me pak qumësht të vakët dhe i hedhim pak sheqer e pak kripë nga masa që përmendem më lart. E lejmë 10 min deri sa të vie. Pastaj aty qesim edhe kripen dhe sheqerin tjetër dhe 4 t`kuqtë e vezëve. I perziejmë me dorë gradualisht duke e shtu miellin dhe duke i shtu të bardhat e vezëve një nga një.
I perziejmë ashtu deri sa të formohet një brum i cili nuk të ngjitet për duar.P astaj brumin e qesim në një enë dhe e mbulojmë e lëmë deri sa të vie. Kur të vie brumi e përziejmë me duar te lagura në ujë. Përsëri e lëmë të vie dhe kështu 2 apo 3 her e përsërisim këtë procedurë. Në fund e qesim mbi tavolinë i qesim pak miell dhe e tëhollojmë me tëhollues.
Me gotë uji nxjerrim forma të rrumbullakta dhe i lëmë te mbuluara ashtu për gjysëm ore. Ngrohim vajin dhe krofnet fillimsht i rrotullojmë(ana që ka qenë përmbi e qesim ne vaj më së pari) dhe i qesim të fërgohen.Përmbi iu qesim sheqer pluhur,apo i mbushim me marmeladë ose eurokrem.
Krofne janë donuts të mbushura me ajër. Ato janë të rrumbullakëta dhe zakonisht mbushen me pelte, reçel, reçel ose çokollatë, si dhe gjalpë, nutella dhe kanellë. Ato gjithashtu mund të mbushen me krem ​​kremi, ose krem, por kjo zakonisht është më pak e zakonshme.
Qysh me përgatit kek me karrotë – kombinim i shkëlqyer!


				
			Nëse nuk keni provuar ende kek me karrotë ju sygjerojmë të mos e paragjykoni nga emri por ta provoni gjithsesi! Ky kek është një nga ëmbëlësiat më të mira dhe të lehta që mund të hani. Nëse keni edhe fëmijë ju garantojmë që edhe ata do ta adhurojnë! Më poshtë lexoni recetën, e cila është mjaftë e lehtë!
Përbërësit per kek me karrotë:

300 gr karrota

4 kokrra vezë

150 gr sheqer

Lëngu e një portokalli

200 gr miell

1 lugë çaji sodë buke

150 ml vaj

Për kremin e vanilles

Krem për tundje

250 gr sheqer pluhur

4-5 lugë gjelle lëng limoni
Arra për dekor sipër – sipas dëshirës

Përgatitja:
Ngrohni furrën në temperature 180 gradë. Më pas, pastroni karrotat, largojuni lëkurën dhe grijini imët përmes një rende kuzhine. Rrihni vezët në një tas dhe shtoni më pas sheqerin.Rrihini bashkë derisa sheqeri të shkrijë. Shtoni më pas vajin dhe vijoni t’i përzieni duke shtuar njëkohësisht karrotat e grira. Shtoni më pas dhe lëngun e portokalles dhe përziejini mirë që të gjithë përbërësit.
Vendosni miellin në një tas dhe shtoni aty sodën e bukës.Përziejeni të gjitha bashkë. Më pas miellin gradualisht e shtojmë pak e nga pak në enën ku kemi masën me karrota dhe vezë. Përzjeini mirë dhe të gjithë masën vendoseni në tepsi. Futeni të piqet në furrën e parangrohur për 45-50 minuta derisa keku të marrë një ngjyrë të artë të praruar.
Pasi të jetë pjekur lëreni të ftohet.Në fund përgatisni nëse dëshironi kremin e tundur në mikser. Përzjeni sheqerin pluhur me lëng limoni derisa masa të krijohet në masë në formë kremi.
Lyeni gjithë sipërfaqen e kekut me kremin glase dhe lëreni të ngrijë për pak minuta dhe më pas shijojeni.